.

.

.

.

.

.

.

**CONTRACT DE SPONSORIZARE**

nr.\_\_\_\_\_\_\_\_\_\_din data de {{currentDate}}

.

Între

 {{companyName}}

în calitate de sponsor

.

și

.

**Asociația Narada**

în calitate de beneficiar

.

.

.

.

.

.

.

.

.

.

.

.

.

.

.

.

.

.

.

Acest contract de sponsorizare(„**Contractul**”) a fost încheiat astăzi, {{currentDate}} cu nr. („**Data Semnării**”) între:

**1.** **{{companyName}}**,{{companyRegNumber}}, {{companyFiscalCode}}, {{companyAddress}}, {{companyBank}}, {{companyBankIban}} reprezentată prin *{{personName}}*, în calitatea sa de *{{personJob}}*, în calitate de sponsor(“**Sponsorul**”);

și

**Asociația Narada**, organizaţie non-profit, cu sediul la București, Strada Ioviță, nr. 23 - 27, et. 6, ap. 24, sector 5, înscrisă în Registrul Special al entităților & unităților de cult la data de 17. 02.2020, cu nr. 8118636 având Codul de înregistrare Fiscală 42157184, cont IBAN RO24 INGB 0000 9999 1003 0861 deschis la ING BANK, Sucursala Știrbei Vodă, cu adresa de corespondenta in Strada Fabrica de Glucoza Nr. 9B, Scara CA, Et.5 Ap.502, sector 2, București, reprezentată prin Dna. Andra Munteanu, Președinte, („**Beneficiar**”)

(Sponsorul și Beneficiarul sunt denumiți în continuare în mod colectiv „**Părțile**” și în mod individual „**Partea**”)

**ÎNTRUCÂT:**

(A) Ca parte esențială a **„Narada”**, Beneficiarul organizează și administrează o platformă online dedicată („**Platforma**”) prin intermediul căreia promovează spre sponsorizare și implementare, proiecte cu scop educațional inițiate de cadrele didactice din sistemul de învățământ public românesc;

(B) Platforma prezintă un deosebit interes pentru Sponsor, motiv pentru care intenționează să o sprijine prin mijloace financiare, conform angajamentelor asumate de acesta prin intermediul prezentului contract.

**PRIN URMARE, Părțile convin după cum urmează:**

**1. Interpretări**

În prezentul Contract, cu excepția cazului în care contextul prevede altfel:

i. toți termenii cu majuscule definiți în textul prezentului Contract au înțelesul astfel definit pe tot parcursul prezentului Contract, iar termenii care nu sunt definiți vor avea înțelesul menționat în prezentul Contract;

ii. termenii „în prezentul”, „din prezentul”, „mai jos” și termeni similari, atunci când sunt utilizați în prezentul Contract, se referă la prezentul Contract, în ansamblul său (inclusiv anexele) și nu la o dispoziție specială a acestuia;

iii. orice trimitere la secțiunile, paragrafele sau anexele din prezentul Contract se consideră a fi o trimitere la Secțiunile, paragrafele și Anexele ce fac parte integrantă din prezentul Contract;

iv. titlurile secțiunilor sunt inserate exclusiv pentru facilitarea înțelegerii și nu afectează interpretarea prezentului Contract;

v. în prezentul Contract, cuvintele la singular includ pluralul, cuvintele la plural includ singularul, iar utilizarea oricărui gen include celelalte genuri;

**2. Obiect**

2.1. Sponsorul se obligă să susțină prin sponsorizare Platforma, așa cum aceasta este descrisă în Preambulul prezentului Contract („**Platforma**”).

2.2. Sponsorizarea va fi în cuantum total de {{donationAmount}} („**Suma** **Sponsorizată**”). Plata se va efectua în RON, echivalentul sumei exprimate in EUR, la cursul de schimb RON/EUR comunicat de Banca Națională a Romăniei și valabil în data efectuării transferului

2.3. Suma Sponsorizată va fi virată în integralitate în contul bancar al Beneficiarului deschis la ING BANK, sucursala Sucursala Știrbei Vodă având IBAN RO50 INGB 0000 9999 1035 8156 în termen de 10 zile de la Data Semnării.

2.4. Prezentul Contract este cu titlu gratuit, conform prevederilor Legii nr. 32/1994 privind sponsorizarea („**Legea nr. 32/ 1994**”).

2.5. Sponsorul declară că activitatea de sponsorizare conform prezentului Contract este efectuată din surse proprii și nu este susținută din surse obținute de la buget.

**3. Durata**

3.1. Prezentul Contract este valabil de la Data Semnării și va înceta la data finalizării implementării Proiectului sau în cazurile prevăzute în Secțiunea 5.1 de mai jos, oricare dintre acestea intervine mai repede.

**4. Drepturile și obligațiile Părților**

4.1. Sponsorul va avea următoarele drepturi:

i. să aducă la cunoștința publicului sponsorizarea prin promovarea numelui, a mărcii sau a imaginii sale, într-un mod care să nu lezeze, direct sau indirect, activitatea sponsorizată, bunele moravuri, ordinea și liniștea publică;

4.2. Sponsorul va avea următoarele obligații:

i. să plătească Beneficiarului Suma Sponsorizată în termenii și condițiile prezentului Contract;

ii. în cadrul activității de sponsorizare, să nu efectueze reclamă sau publicitate comercială anterioară, concomitentă sau ulterioară în favoarea Beneficiarului sau a altor persoane.

4.3. Beneficiarul va avea următoarele drepturi:

i. să încaseze de la Sponsor Suma Sponsorizată în termenii și condițiile prezentului Contract;

ii. să folosească suma menționată la art. 2.2., în vederea susținerii Platformei.

4.4. Beneficiarul va avea următoarele obligații:

i. să planifice și să depună toate diligențele pentru susținerea corespunzătoare a Platformei;

ii. să utilizeze Suma Sponsorizată strict în scopurile menionate la art. 2.1;

iii. să aducă la cunoștința publicului sponsorizarea prin promovarea numelui, a mărcii sau a imaginii Sponsorului într-un mod care să nu lezeze, direct și indirect Proiectul, bunele moravuri sau ordinea și liniștea publică;

iv. să expună publicului, la locurile și în formele convenite, mijloacele publicitare ale Sponsorului, să nu le disimuleze sau să nu împiedice vizionarea lor de către public la acțiunile sau manifestările în legătură cu Proiectul;

4.5. De asemenea, Părților le revin obligațiile și beneficiază de drepturile legale, astfel cum acestea sunt reglementate prin Legea nr. 32/1994, precum și prin alte acte legale aplicabile în materie.

**5. Încetare**

5.1. Acest Contract poate înceta în următoarele situații:

i. prin acordul expres al Părților și exprimat în scris;

ii. prin reziliere de către Beneficiar, fără intervenția instanței de judecată și fără îndeplinirea vreunei formalități prealabile, în cazul în care Sponsorul își încalcă oricare dintre obligațiile ce îi incumbă potrivit Contractului și reglementate la art. 2.3, art. 4.2, art. 4.5 din Contract, dacă o astfel de încălcare nu este remediată de către Sponsor spre satisfacția rezonabilă a Beneficiarului în termen de maxim 5 zile calendaristice de la primirea de către Sponsor a unei notificări scrise din partea Beneficiarului în care se specifică natura încălcării contractuale și solicitarea remedierii.

**6. Protecția datelor cu caracter personal**

6.1. Părțile se obligă să prelucreze datele cu caracter personal obținute în virtutea executării prezentului contract cu respectarea principiilor prevăzute de legislația în materie de protecția datelor (principiul legalității, echității, transparenței, exactității, responsabilității, limitării legate de scop și de stocare). În sensul dispozițiilor prezentului Contract, datele care fac obiectul prelucrării se pot referi, dar fără a se limita la: nume, prenume, funcție, număr de telefon, adresa de e-mail, precum și orice alte date în legatură cu Beneficiarii direcți sau indirecți ai Proiectului sponsorizat.

6.2. Scopul prelucrării datelor este reprezentat de executarea dispozițiilor prezentului contract pentru implementarea Proiectului sponsorizat. Prelucrarea nu poate fi extinsă la alte scopuri, cu excepția cazului în care Părțile convin în mod expres sau există o obligație legală care dă dreptul Părții să prelucreze datele.

6.3. Părțile se obligă să păstreze confidențialitatea datelor cu caracter personal pe durata executării Contractului de sponsorizare, cât și ulterior, fiecare Parte garantând ca accesul la datele care fac obiectul prelucrării nu va fi permis unei terțe persoane. De asemenea, Sponsorul se obligă să nu folosească datele cu caracter personal ale reprezentanților Beneficiarului sau echipei Narada în scopuri personale sau care exced obiectului Contractului, precum și să ia măsurile necesare pentru ștergerea acestor date, în orice moment, în cazul unei notificări scrise din partea Beneficiarului în acest sens.

6.4. Sponsorul se obligă să implementeze măsuri rezonabile de siguranță fizică, tehnică și administrativă, astfel încât să preîntâmpine incidente ca pierderea, folosirea inadecvată, accesul neautorizat, dezvăluirea, alterarea sau distrugerea datelor cu caracter personal. În eventualitatea unui incident privind protecția datelor, Sponsorul trebuie să notifice Beneficiarului acest lucru în termen de 24 de ore.

6.5. Oricare dintre Părți se obligă să nu comunice datele personale cu care a luat contact în cadrul relației cu cealaltă Parte către orice terț cu următoarele excepții: (i) există temei legal sau (ii) există temei contractual și Partea și-a exprimat acordul.

6.6. Având în vedere obiectul prezentului Contract, perioada de stocare a datelor cu caracter personal este stabilită la durata contractului. După expirarea acestei perioade, Sponsorul se obligă să asigure eliminarea și / sau ștergerea acestor date din sistemul propriu de evidență, indiferent de forma acestuia, în termen de cel mult 30 de zile de la încetarea contractului.

**7. Notificări**

7.1. Toate documentele care urmează să fie transmise sau comunicările dintre Părți care urmează să fie emise sau efectuate în temeiul prezentului Contract vor fi exprimate în limba română.

7.2. Toate notificările și celelalte comunicări care sunt necesare sau prevăzute de prezentul Contract vor fi transmise în scris și vor fi considerate transmise în mod corespunzător dacă vor fi livrate personal sau prin scrisoare recomandată (cu confirmare de primire) sau prin fax (confirmat prin raportul de verificare a transmisiei). Notificările vor fi transmise Părții în cauză la următoarele adrese sau numere de fax indicate mai jos (sau la o altă adresă sau număr de fax după cum se va indica în mod expres în notificările transmise în acest sens conform prezentului Contract).

Pentru Sponsor: {{companyEmail}}

Pentru Beneficiar: donatii@narada.ro

**8. Diverse**

8.1. Prezentul Contract va fi guvernat de legile din România și interpretat în conformitate cu acestea.

8.2. Părțile contractante se obligă să soluționeze orice neînțelegere survenită în legătură cu acest Contract, în primul rând pe cale amiabilă, pe calea corespondenței și prin negociere directă.

8.3. Dacă Părțile nu au ajuns la o soluție pe calea amiabilă, acestea convin ca orice litigiu decurgând din sau în legătură cu acest Contract, inclusiv referitor la încheierea, executarea ori desființarea lui, să fie soluționat prin hotărârea instanțelor competente de la sediul Asociației.

8.4. Nicio modificare a prezentului Contract nu va produce efecte cu excepția cazului în care este convenită în scris și semnată de către sau în numele fiecărei Părți.

8.5. Fiecare dintre dispozițiile prezentului Contract este independentă. În cazul în care o clauză sau o prevedere a prezentului Contract, în orice măsură, va fi considerată invalidă, ilegală, nulă sau inaplicabilă, această clauză sau prevedere nu va produce efecte, dar nu va anula celelalte prevederi ale prezentului Contract. Într-un astfel de caz, Părțile vor depune toate eforturile rezonabile pentru a conveni să modifice prezentul Contract pentru a include o nouă prevedere ce va avea cel mai apropiat efect posibil de efectele unei astfel de prevederi invalide, ilegale, nule sau inaplicabile.

8.6. Neexercitarea sau nepunerea în aplicare de către una dintre Părți a oricărui drept conferit prin prezentul Contract nu se consideră a fi o renunțare la un astfel de drept și nu va opera astfel încât să interzică exercitarea sau punerea în aplicare a acelui drept în orice moment ulterior.

8.7. Prezentul Contract reprezintă voința Părților și înlătură orice altă înțelegere verbală dintre acestea, anterioară încheierii lui.

8.8. Părțile sunt de acord în mod expres cu toate clauzele din prezentul Contract, declarând că oricare dintre acestea și toate au fost negociate în mod expres între Părți, fără a fi interpretate ca neuzuale sau nescrise în sensul Codului Civil, fiind convenite și asumate de către Părți, prin intermediul semnăturilor acestora de mai jos.

Prezentul Contract a fost încheiat în 2 (două) exemplare, câte unul pentru fiecare Parte.

|  |  |
| --- | --- |
| {{companyName}}Nume: {{personName}}Titlu: {{personJob}}Semnătura:\_\_\_\_\_\_\_\_\_\_\_\_\_ | **Asociația Narada**Nume: Raluca MateiTitlu: ÎmputernicitSemnătura:\_\_\_\_\_\_\_\_\_\_\_\_\_ |